Συγκριτική μελέτη αντοχής δεσμού μεταξύ ρητινώδους κονίας και ρητινώδους υλικού CAD/CAM μετά την εφαρμογή ειδικού συγκολλητικού παράγοντα
Creators: name: Τσιαφίτσα, Μαρία Κωνσταντίνου
Publisher: name: Aristotle University of Thessaloniki
Year: 2019
Subjects: Ρητινώδη υλικά CAD/CAM
Προετοιμασία επιφάνειας
Μικροεφελκυσμός
Hybrid CAD/CAM materials
Surface treatment
Bond strength

description: Σκοπός της παρούσας διατριβής ήταν η μελέτη της αντοχής δεσμού μεταξύ ρητινώδους κονίας και ρητινώδους υλικού CAD/CAM μετά από την εφαρμογή ειδικού συγκολλητικού παράγοντα, και η σύγκρισή της με την αντοχή δεσμού που επιτυγχάνεται μετά από αεραποτριβή. Αναλύσαμε την τρέχουσα βιβλιογραφία για τα ρητινώδη υλικά για αποκαταστάσεις CAD/CAM, εστιάζοντας στη μεθοδολογία συγκόλλησης των υλικών αυτών. Στη συνέχεια, εστιάσαμε στην εμφάνιση νέων υλικών που φαίνεται να συμβάλλουν στην βελτίωση του δεσμού που επιτυγχάνεται μεταξύ των ρητινωδών υλικών CAD/CAM και της ρητινώδους κονίας, με τη μορφή συγκολλητικών παραγόντων. Ένας τέτοιος συγκολλητικός παράγοντας ήταν το αντικείμενο της παρούσας εργαστηριακής μελέτης, για την οποία χρησιμοποιήθηκαν ρητινώδη υλικά CAD/CAM τα οποία συγκολλήθηκαν με ρητινώδη κονία, ενώ είχε προηγηθεί είτε η τοποθέτηση του ειδικού συγκολλητικού παράγοντα, είτε η αεραποτριβή του υλικού, αποκλειστικά και σε συνδυασμό με τον ειδικό συγκολλητικό παράγοντα, είτε καμία επεξεργασία για την ομάδα ελέγχου. Στη συνέχεια αποκόπηκαν δοκίμια σχήματος ράβδου με διεπιφάνεια συγκόλλησης ενός τετραγωνικού χιλιοστού, τα οποία υπέστησαν δοκιμασία μικροεφελκυσμού, ενώ καταγράφηκε η δύναμη που χρειάστηκε μέχρι τη θραύση των δοκιμίων. Ακολούθησε στατιστική ανάλυση των αποτελεσμάτων, από την οποία προέκυψε ότι δεν υπήρχε στατιστικώς σημαντική διαφορά της αντοχής δεσμού που επιτυγχάνεται μεταξύ ρητινώδους κονίας και ρητινώδους υλικού CAD/CAM, ασχέτως με την μέθοδο προετοιμασίας του υλικού. Συμπερασματικά, λαμβάνοντας υπόψη τους περιορισμούς της παρούσας μελέτης, η αντοχή δεσμού που επιτυγχάνεται μετά την εφαρμογή του ειδικού συγκολλητικού παράγοντα δεν φαίνεται να διαφέρει σημαντικά από την αντοχή δεσμού που επιτυγχάνεται μετά από αεραποτριβή
description: The aim of this study was to evaluate the effect of different surface treatment methods of hybrid CAD/CAM materials on the bond strength to resin cement. A literature review was presented regarding the hybrid CAD/CAM materials and their cementation to tooth structures. However, new products have emerged in the market, in the form of primers, claiming to improve the bond strength of resin cement to hybrid CAD/CAM materials, with their effectiveness still in question. A relatively new primer was tested in the present study. For the purpose of this study a hybrid CAD/CAM material was pretreated either with primer or with air abrasion prior cementation to resin cement. Air abrasion combined with primer use was also tested, as well as, no pretreatment of hybrid material’s surface. Specimens were cut, to obtain rectangular sticks with one square millimeter resin cement and hybrid material interface. A microtensile bond strength test was performed and the force required to specimens’ break was recorded. Statistical analysis of the results followed. In conclusion, within the limitations of this study, there were no statistical significant differences between the bond strength of resin cement to hybrid CAD/CAM material, regardless the method of surface pretreatment used